નારોલ-મોતીપુરા રોડ પર આવેલ શ્યામસુંદર સોસાયટીમાં રહેતા પરમાર પરિવાર તથા યાદવ પરિવારના સભ્યો કચરો નાખવા બાબતે આમનેસામને આવી જતાં મામલો બિચક્યો હતો. ગઇ કાલે સવારે મનોરમા યાદવ નામની મહિલાએ જાહેરમાં કચરો નાખ્યો હતો, જેમાં કાંતિબહેન પરમાર સાથે બોલવાનું થયું હતું, જોતજોતામાં બબાલ એટલી બધી ઉગ્ર બની ગઇ કે મનોરમાના પતિ રમેશ યાદવ, પુત્ર જયસિંગ યાદવ અને દિનેશ યાદવ તથા અજાણ્યા 4 શખ્સોએ કાંતિબહેન તેમના પતિ ધનજીભાઇ, પુત્ર યોગેશ, કમલેશ અને મનીષ ઉપર હુમલો શરૂ કરી દીધો હતો.